《杨松驿题壁》
明代·彭启丰

结构杠梁十月交，行厨信宿问山疱。渐枯涧水停岩窦，半落霜林露鸟巢。

磴道盘空凌铁索，篮舆冒雨度云梢。天寒极目村墟景，野积茨粱屋覆茅。

作者简介：（1701—1784）江苏长洲人，字翰文，号芝庭，又号香山老人。彭定求孙。雍正五年状元，授修撰，入直南书房。乾隆间历吏、兵部侍郎、左都御史、兵部尚书。晚年主讲紫阳书院。文章多碑志传状。有《芝庭先生集》。